
	Ministru kabineta noteikumi Nr. 766 
Rīgā 2021. gada 23. novembrī (prot. Nr. 76  20. §)



Grozījumi Ministru kabineta 2015. gada 22. septembra noteikumos Nr. 535 "Kārtība, kādā veic preču, bagāžas, personu un transportlīdzekļu radiometrisko kontroli robežšķērsošanas vietās, un prasības radiometriskajā kontrolē iesaistīto personu apmācībai radiācijas drošības jautājumos"

Izdoti saskaņā ar likuma
"Par radiācijas drošību un kodoldrošību" 
9. panta 2.1 daļu

1. Izdarīt Ministru kabineta 2015. gada 22. septembra noteikumos Nr. 535 "Kārtība, kādā veic preču, bagāžas, personu un transportlīdzekļu radiometrisko kontroli robežšķērsošanas vietās, un prasības radiometriskajā kontrolē iesaistīto personu apmācībai radiācijas drošības jautājumos" (Latvijas Vēstnesis, 2015, 187. nr.) šādus grozījumus:
1.1. aizstāt 3. punktā vārdus "Radiācijas drošības centra (turpmāk – centrs)" ar vārdiem "(turpmāk – dienests)";
1.2. aizstāt 8. punktā vārdu "centram" ar vārdu "dienestam";
1.3. izteikt 9.1.1. apakšpunktu šādā redakcijā:

"9.1.1. mērīšanas vietā rezultāti pārsniedz 0,2 µSv/h;";

1.4. izteikt 9.2. un 9.3. apakšpunktu šādā redakcijā:

"9.2. sagatavoto ziņojumu nekavējoties nodod muitas amatpersonai, izņemot robežšķērsošanas vietu, kurā muitas kontrole nav paredzēta. Robežšķērsošanas vietās, kurās muitas kontrole nav paredzēta, robežsargs ziņojumu nosūta dienestam un Valsts drošības dienestam;
9.3. uz laiku pārtrauc robežpārbaudi;";

1.5. papildināt noteikumus ar 9.4. apakšpunktu šādā redakcijā:

"9.4. robežšķērsošanas vietā, kurā muitas kontrole nav paredzēta, sadarbībā ar transportlīdzekļa vadītāju, kurš pārvadā preci vai bagāžu, organizē preces, bagāžas vai transportlīdzekļa pārvietošanu uz infrastruktūras pārvaldītāja iepriekš norādītu īslaicīgas glabāšanas vietu, ievērojot šo noteikumu 16. punktā minētos aizsardzības pasākumus.";

1.6. izteikt 10. punktu šādā redakcijā:

"10. Muitas amatpersona, saņemot ziņojumu par paaugstināta jonizējošā starojuma līmeņa konstatēšanu:
10.1. aizpilda sadaļu par preci, bagāžu vai transportlīdzekli;
10.2. nosūta ziņojumu dienestam un Valsts drošības dienestam;
10.3. sadarbībā ar transportlīdzekļa vadītāju, kas pārvadā preci vai bagāžu, organizē preces, bagāžas vai transportlīdzekļa pārvietošanu uz infrastruktūras pārvaldītāja iepriekš norādītu īslaicīgas glabāšanas vietu, ievērojot šo noteikumu 16. punktā minētos aizsardzības pasākumus;
10.4. informē robežsargu par nepieciešamību organizēt šo noteikumu 10.3. apakšpunktā minēto pārvietošanu, ja prece, bagāža vai transportlīdzeklis netiek pakļauts muitas kontrolei.";

1.7. papildināt noteikumus ar 10.1 un 10.2 punktu šādā redakcijā:

"10.1 Ja muitas amatpersona konstatē, ka prece ir dabiskas izcelsmes radionuklīdus saturošs materiāls, kas ietilpst kādā no šo noteikumu 1.1 pielikumā minētajām preču grupām un nepārsniedz tām noteikto pieļaujamo jonizējošā starojuma līmeni, muitas amatpersona atļauj kravas pārvietošanu un informē par to robežsargu. Robežšķērsošanas vietā, kurā muitas kontrole nav paredzēta, dabiskas izcelsmes radionuklīdus saturošu materiālu preces atļauj pārvietot robežsargs.

10.2 Šo noteikumu 10.1 punktā minētajā gadījumā ziņojumu par paaugstināta jonizējošā starojuma līmeņa konstatēšanu dienestam un Valsts drošības dienestam nesūta.";

1.8. izteikt 11.2. apakšpunktu šādā redakcijā:

"11.2. šo noteikumu 16.1 punktā minētajiem jonizējošā starojuma līmeņiem, dzelzceļa ritošā sastāva kustību aptur robežšķērsošanas vietā vai tuvākajā vietā, kur iespējams atvienot dzelzceļa ritošā sastāva daļu, kurā konstatēts paaugstināts jonizējošā starojuma līmenis un attiecībā uz kuru jāveic šo noteikumu 16.1 punktā minētie pasākumi.";

1.9. izteikt 12. punkta ievaddaļu šādā redakcijā:

"12. Dienests izvērtē saņemto ziņojumu par paaugstināta jonizējošā starojuma līmeņa konstatēšanu precei, bagāžai vai transportlīdzeklim un sagatavo atzinumu, kuru attiecīgi nosūta muitas amatpersonai vai robežsargam (ja robežšķērsošanas vietā muitas kontrole nav paredzēta). Dienests atzinumā norāda:";

1.10. izteikt 12.3. apakšpunktu šādā redakcijā:

"12.3. institūcijas, kuras muitas amatpersonai vai robežsargam (ja robežšķērsošanas vietā muitas kontrole nav paredzēta) jāinformē par šo gadījumu;";

1.11. izteikt 13., 14. un 15. punktu šādā redakcijā:

"13. Saņemot dienesta atzinumu par atļauju preces, bagāžas vai transportlīdzekļa pārvietošanai, muitas amatpersona vai robežsargs (ja robežšķērsošanas vietā muitas kontrole nav paredzēta) informē dienesta atzinumā norādītās institūcijas par attiecīgo gadījumu un turpina preces, bagāžas vai transportlīdzekļa robežpārbaudi vai muitas kontroli.

14. Ja paaugstināts jonizējošā starojuma līmenis ir konstatēts kravai, kas saskaņā ar normatīvajiem aktiem ir pakļauta Pārtikas un veterinārā dienesta kontrolei, un saņemts dienesta atzinums par atļauju tuvoties kravai, Pārtikas un veterinārais dienests veic kravas oficiālo kontroli un:
14.1. rīkojas atbilstoši Eiropas Parlamenta un Padomes 2017. gada 15. marta Regulas (ES) 2017/625 par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK, 66., 67., 68., 69., 71., 72., 137. un 138. pantam;
14.2. informē dienestu, ja pārbaudē konstatēts, ka ir pārsniegts maksimāli pieļaujamais radioaktīvā piesārņojuma līmenis pārtikai vai barībai.

15. Muitas amatpersona, saņemot dienesta atzinumu par aizliegumu pārvietot preci, bagāžu vai transportlīdzekli, aptur attiecīgās preces, bagāžas vai transportlīdzekļa kustību un informē par to robežsargu. Ja prece, bagāža vai transportlīdzeklis netiek pakļauts muitas kontrolei, muitas amatpersona informē robežsargu par dienesta atzinumu un nepieciešamību apturēt attiecīgās preces, bagāžas vai transportlīdzekļa kustību. Robežšķērsošanas vietā, kurā muitas kontrole nav paredzēta, dienesta atzinumu saņem robežsargs un aptur attiecīgās preces, bagāžas vai transportlīdzekļa kustību.";

1.12. papildināt noteikumus ar 15.1 punktu šādā redakcijā:

"15.1 Infrastruktūras pārvaldītājs nodrošina precei, bagāžai vai transportlīdzeklim īslaicīgu glabāšanas vietu, līdz dienests sniedz atzinumu par turpmāko rīcību ar to, ievērojot šo noteikumu 16. punktā minētos aizsardzības pasākumus.";

1.13. izteikt 16. punktu šādā redakcijā:

[bookmark: _Hlk87966080]"16. Ja precei, bagāžai vai transportlīdzeklim konstatē paaugstinātu jonizējošā starojuma līmeni, muitas amatpersona vai robežsargs (ja robežšķērsošanas vietā muitas kontrole nav paredzēta vai prece, bagāža vai transportlīdzeklis netiek pakļauts muitas kontrolei) nodrošina šādu aizsardzības pasākumu ievērošanu:
16.1. pārvieto attiecīgo preci, bagāžu vai transportlīdzekli uz īslaicīgas glabāšanas vietu, ja mērīšanas vietā rezultāti pārsniedz 0,2 µSv/h un gamma starojuma dozas jauda viena metra attālumā no objekta nepārsniedz 1 µSv/h;   
16.2. pārvieto attiecīgo preci, bagāžu vai transportlīdzekli uz īslaicīgas glabāšanas vietu un attiecīgo objektu norobežo ar lentēm vai norobežojošiem līdzekļiem (aptuveni trīs metru rādiusā ap objektu), ja jonizējošā starojuma gamma dozas jauda viena metra attālumā no objekta ir lielāka par 1 µSv/h, bet nepārsniedz 100 µSv/h;
16.3. pārvieto attiecīgo preci, bagāžu vai transportlīdzekli uz īslaicīgas glabāšanas vietu un attiecīgo objektu norobežo ar lentēm vai norobežojošiem līdzekļiem (aptuveni desmit metru rādiusā ap objektu), ja jonizējošā starojuma gamma dozas jauda viena metra attālumā no objekta ir lielāka par 100 µSv/h, bet nepārsniedz 1000 µSv/h, ar nosacījumu, ka, pārvietojot preci, bagāžu vai transportlīdzekli, saņemtā doza iedzīvotājiem un darbiniekiem nepārsniedz normatīvajos aktos par aizsardzību pret jonizējošo starojumu noteiktos dozu limitus.";

1.14. papildināt noteikumus ar 16.1 punktu šādā redakcijā:

"16.1 Ja jonizējošā starojuma gamma dozas jauda viena metra attālumā no objekta pārsniedz 1 000 µSv/h, robežsargs sadarbībā ar muitas amatpersonu vai robežsargs (ja robežšķērsošanas vietā muitas kontrole nav paredzēta vai prece, bagāža vai transportlīdzeklis netiek pakļauts muitas kontrolei):
16.1 1. nepārvietojot attiecīgo preci, bagāžu vai transportlīdzekli uz īslaicīgas glabāšanas vietu, evakuē personas, objekta atrašanās vietu norobežo ar lentēm vai norobežojošiem līdzekļiem un reģistrē evakuēto personu datus – vārdu, uzvārdu un kontaktinformāciju. Evakuācijas zonu sākotnēji nosaka vismaz 30 m rādiusā ap objektu un, ja nepieciešams, šo zonu paplašina, lai ārpus evakuācijas zonas perimetra gamma starojuma dozas jauda nepārsniegtu 100 µSv/h; 
16.1 2. par radušos situāciju paziņo dienesta Radiācijas drošības centram, kas izvērtē evakuēto personu saņemto apstarojuma dozu, lai noteiktu medicīniskās pārbaudes nepieciešamību. Ja persona atradusies tiešā tuvumā objektam ar gamma starojuma dozas jaudu, lielāku par 1 000 µSv/h, dienesta Radiācijas drošības centrs nekavējoties izvērtē saņemto dozu un medicīniskās aprūpes nepieciešamību.";

1.15. aizstāt 17. punktā skaitļus un vārdus "16.4. vai 16.5. apakšpunktā paredzētajā gadījumā robežsargi pēc konsultācijas ar centru" ar skaitli un vārdiem "16.1 punktā paredzētajā gadījumā robežsargi pēc konsultācijas ar dienesta Radiācijas drošības centru";
1.16. izteikt 18. un 19. punktu šādā redakcijā:

"18. Ja saskaņā ar šo noteikumu 12.2. apakšpunktu sniegts atzinums par aizliegumu pārvietot preci, bagāžu vai transportlīdzekli, detalizētu preces, bagāžas vai transportlīdzekļa izpēti veic dienesta Radiācijas drošības centra pārstāvji sadarbībā ar muitas amatpersonām un robežsargiem (ja prece, bagāža vai transportlīdzeklis netiek pakļauts muitas kontrolei) vai robežsargiem (ja robežšķērsošanas vietā muitas kontrole nav paredzēta). Ja rodas aizdomas par nelikumīgām darbībām ar attiecīgo preci, bagāžu vai transportlīdzekli, dienesta Radiācijas drošības centrs izpētē pieaicina Valsts drošības dienesta pārstāvjus.

19. Ja pirms preces, bagāžas vai transportlīdzekļa ierašanās robežšķērsošanas vietā saņemta informācija par to, ka precē, bagāžā vai transportlīdzeklī ir konstatēts vai varētu būt neatļauts jonizējošā starojuma avots, muitas amatpersona vai robežsargs (ja robežšķērsošanas vietā nav muitas kontroles vai prece, bagāža un transportlīdzeklis netiek pakļauts muitas kontrolei) nosūta informāciju dienestam un lūdz sniegt rakstisku atzinumu par nepieciešamību apturēt kustību un organizēt detalizētu preces, bagāžas vai transportlīdzekļa izpēti.";

1.17. izteikt 21. punktu šādā redakcijā:

"21. Dienesta Radiācijas drošības centra pārstāvji kopīgi ar Valsts drošības dienesta pārstāvjiem nodrošina pierādījumu saglabāšanu kriminālistiskajai ekspertīzei.";

1.18. aizstāt 22.4. apakšpunktā vārdu "nosmērējumu" ar vārdu "nosmērētību";
1.19. izteikt 23. punktu šādā redakcijā:

"23. Pēc detalizētas izpētes dienests, izmantojot ziņojumā par paaugstināta jonizējošā starojuma līmeņa konstatēšanu precei, bagāžai vai transportlīdzeklim iekļauto informāciju, sagatavo un nosūta muitas iestādei un Valsts robežsardzei (ja robežšķērsošanas vietā muitas kontrole nav paredzēta vai prece, bagāža vai transportlīdzeklis netiek pakļauts muitas kontrolei):
23.1. atzinumu par atļauju vai liegumu pārvietot preci, bagāžu vai transportlīdzekli;
23.2. pārbaudes aktu ar mērījumu rezultātiem, kuram, ja nepieciešams, pievienots dozas jaudas un plūsmas intensitātes mērījuma protokols.";

1.20. izteikt 24. punkta ievaddaļu un 24.1. apakšpunktu šādā redakcijā:

"24. Preces, bagāžas vai transportlīdzekļa detalizētajā izpētē konstatējot jonizējošā starojuma avotu, dienesta Radiācijas drošības centra pārstāvji:
24.1. organizē jonizējošā starojuma avota izņemšanu un tā pagaidu glabāšanu līdz turpmākai transportēšanai;";

1.21. aizstāt 25. punktā vārdu "centra" ar vārdiem "dienesta Radiācijas drošības centra";
1.22. izteikt 27. punktu šādā redakcijā:

"27. Ja Latvijā neviena laboratorija nespēj veikt nepieciešamās analīzes, dienesta Radiācijas drošības centrs organizē jonizējošā starojuma avota parauga pārvešanu uz specializētu laboratoriju ārvalstī. Līdz nepieciešamo analīžu veikšanai jonizējošā starojuma avotu glabāšanas vietā glabā valsts sabiedrība ar ierobežotu atbildību "Latvijas Vides, ģeoloģijas un meteoroloģijas centrs".";

1.23. izteikt V nodaļu šādā redakcijā:

"V. Rīcība, konstatējot paaugstinātu jonizējošā starojuma līmeni personai

28. Ja ar stacionāro radiometru konstatē personu ar paaugstinātu jonizējošā starojuma līmeni, robežsargs: 
28.1. atkārtoti veic personas pārbaudi ar pārnēsājamo radiometru un papildus pārbauda arī personas bagāžu;
28.2. intervē personu, lai noskaidrotu iespējamo paaugstinātā jonizējošā starojuma līmeņa cēloni, kā arī personas ceļojuma maršrutu un mērķi.

29. Ja personas bagāžā nav atrasts jonizējošā starojuma avots un persona intervēšanas laikā:
29.1. uzrāda ārstniecības iestādes izsniegtu dokumentu ar medicīnisko ierakstu, kurā norādīts datums, kad tā izrakstīta no ārstniecības iestādes, un veiktā radioloģiskā manipulācija, robežsargs atļauj personai turpināt ceļu;
29.2. nevar uzrādīt ārstniecības iestādes izsniegtu dokumentu ar medicīnisko ierakstu par veiktu radioloģisku manipulāciju, bet informē, ka ir veikta radioloģiskā manipulācija, robežsargs ar pārnēsājamo radiometru nosaka radionuklīdu un:
29.2.1. ja konstatē radionuklīdu, kuru izmanto medicīniskajā manipulācijā saskaņā ar šo noteikumu 1.2 pielikumu, atļauj personai turpināt ceļu;
29.2.2. ja konstatē radionuklīdu, kuru neizmanto medicīniskajā manipulācijā, vai ar pārnēsājamo radiometru nevar noteikt radionuklīdu, robežsargs rīkojas atbilstoši šo noteikumu 29.3.1., 29.3.2. un 29.3.3. apakšpunktam;
29.3. informē, ka nav veikta radioloģiskā manipulācija, robežsargs ar pārnēsājamo radiometru nosaka radionuklīdu un pēc konsultācijas ar dienestu sagatavo šo noteikumu 2. pielikumā minēto ziņojumu un nosūta to dienestam un Valsts drošības dienestam:
29.3.1. ja saņemts dienesta atzinums par atļauju šķērsot valsts robežu, atļauj personai turpināt ceļu;
29.3.2. ja saņemts dienesta atzinums, kurā norādīts, ka personai nav atļauts turpināt ceļu, robežsargs aizliedz personai turpināt ceļu un organizē personas (ar bagāžu) uzturēšanos infrastruktūras pārvaldītāja iepriekš norādītā telpā, kurā persona var uzturēties līdz dienesta Radiācijas drošības centra pārstāvja ierašanās brīdim.

30. Ja personai saskaņā ar šo noteikumu 29.3.2. apakšpunktu ir liegts turpināt ceļu, dienesta Radiācijas drošības centra pārstāvji veic detalizētu personas un tās bagāžas izpēti un sagatavo atzinumu par turpmāku rīcību attiecībā uz personu.

31. Konstatējot virsmas radioaktīvo nosmērētību, dienesta Radiācijas drošības centra pārstāvji organizē personai (ja nepieciešams, arī citām personām) apģērba un ādas virsmas dezaktivāciju. Ja nepieciešami plašāka mēroga dezaktivācijas darbi, dienesta Radiācijas drošības centra amatpersonas ziņo par to Valsts ugunsdzēsības un glābšanas dienestam, Neatliekamās medicīniskās palīdzības dienestam un valsts sabiedrībai ar ierobežotu atbildību "Latvijas Vides, ģeoloģijas un meteoroloģijas centrs".

32. Muitas iestāde, Valsts robežsardze, Valsts drošības dienests un dienests apstrādā šo noteikumu 2. pielikuma 2. punktā norādītos fiziskās personas datus (vārds, uzvārds, dzimums, dzimšanas datums, adrese, kurā plānots uzturēties Latvijas Republikā), lai identificētu personu, kurai robežšķērsošanas vietā konstatēts paaugstināts jonizējošais starojums. Fiziskās personas datus uzglabā divus gadus un iznīcina saskaņā ar Arhīva likumā noteiktajām prasībām.";

1.24. aizstāt 33., 34., 35. un 37. punktā vārdu "centrs" (attiecīgā locījumā) ar vārdiem "dienesta Radiācijas drošības centrs" (attiecīgā locījumā);
1.25. papildināt 38.2. apakšpunktu aiz vārda "veidiem" ar vārdiem "un to iedarbību";
1.26. papildināt noteikumus ar 38.2.1 apakšpunktu šādā redakcijā:

"38.2.1 mācības par jonizējošā starojuma avotu un to konteineru vizuālu atpazīšanu;";

1.27. izteikt 38.5. apakšpunktu šādā redakcijā:

"38.5. teorētiskas mācības un praktisko apmācību par rīcību, ja konstatēts paaugstināts jonizējošais starojums vai precē, bagāžā, pie personas vai transportlīdzeklī konstatēts neatļauts jonizējošā starojuma avots vai rodas aizdomas par to;";

1.28. aizstāt 39. punktā vārdu "centru" ar vārdiem "dienesta Radiācijas drošības centru";
1.29. izteikt 40. punktu šādā redakcijā:

"40. Radiācijas drošības apmācību programmā muitas amatpersonām un ostā un lidlaukā (lidostā) nodarbinātajiem, kuri iesaistīti radiometriskajā kontrolē, ietver:
40.1. informāciju par normatīvo aktu prasībām radiācijas drošībā;
40.2. informāciju par jonizējošā starojuma veidiem un to iedarbību;
40.3. informāciju par iespējamo veselības apdraudējumu un pasākumiem aizsardzībai pret jonizējošo starojumu;
40.4. mācības par jonizējošā starojuma avotu un to konteineru vizuālu atpazīšanu;
40.5. teorētiskas mācības un praktisko apmācību par rīcību, ja konstatēts paaugstināts jonizējošais starojums vai precē, bagāžā, pie personas vai transportlīdzeklī konstatēts neatļauts jonizējošā starojuma avots vai rodas aizdomas par to.";

1.30. papildināt noteikumus ar 40.1 punktu šādā redakcijā:

"40.1 Radiācijas drošības apmācību programmā Pārtikas un veterinārā dienesta amatpersonām, kuras iesaistītas radiometriskajā kontrolē, ietver:
40.11. informāciju par normatīvo aktu prasībām radiācijas drošībā;
40.12. informāciju par jonizējošā starojuma veidiem un to iedarbību;
40.13. informāciju par iespējamo veselības apdraudējumu un pasākumiem aizsardzībai pret jonizējošo starojumu.";

1.31. svītrot 41. punktā vārdus "un zināšanu pārbaudi";
1.32. aizstāt 1. pielikuma 7. punktā vārdus "speciālā licence (atļauja)" ar vārdu "licence";
1.33. svītrot 1. pielikuma 11. punktu;
1.34. papildināt noteikumus ar 1.1 un 1.2 pielikumu šādā redakcijā:

"1.1 pielikums
Ministru kabineta 
2020. gada 22. septembra
noteikumiem Nr. 535

Dabiskas izcelsmes radionuklīdus saturošu materiālu preču grupas un tām pieļaujamie jonizējošā starojuma līmeņi 

	Preču grupa
	Pieļaujamais jonizējošā starojuma līmenis1
	Prece

	Kāliju saturošie produkti
	≤ 1,00 µSv/h
	Kālija dihromāts (K2Cr2O7)

	
	
	Kālija hidroksīds (KOH)

	
	
	Kālija hlorīds (KCl)

	
	
	Kālija karbonāts (K2CO3)

	
	
	Kālija nitrāts (KNO3)

	
	
	Kālija sulfīts (K2SO3)

	
	
	Kālija sulfāts (K2SO4)

	
	
	Minerālmēsli

	Keramikas izstrādājumi
	≤ 0,50 µSv/h
	Fajansa izstrādājumi

	
	
	Keramikas galda piederumi

	
	
	Keramiskie diegi 

	
	
	Keramikas lodītes 

	
	
	Keramiskas šķiedras

	
	
	Māla trauki

	
	
	Porcelāna trauki

	
	
	Santehnikas izstrādājumi

	Ugunsizturīgie keramiskie izstrādājumi
	≤ 1,00 µSv/h
	Bakora lauskas

	
	
	Ugunsizturīgie bloki

	
	
	Ugunsizturīgās keramikas flīzes

	
	
	Ugunsizturīgās keramiskās lauskas

	
	
	Ugunsizturīgie ķieģeļi

	
	
	Ugunsizturīgais pildījums

	
	
	Šamota pulveris

	Būvmateriāli 
	≤ 0,50 µSv/h
	Akmens, sazāģēts

	
	
	Blīvju materiāls

	
	
	Bruģis, bruģakmens

	
	
	Ceļu segumi 

	
	
	Cements

	
	
	Dažāda veida būvmateriāli

	
	
	Dzelzsbetona gulšņi

	
	
	Dzelzsbetona konstrukcijas

	
	
	Dzelzsbetona pāļi

	
	
	Flīzes

	
	
	Gāzbetona bloki

	
	
	Granīts, granīta izstrādājumi

	
	
	Keramzīts

	
	
	Ķieģeļi

	
	
	Marmora milti

	
	
	Māls

	
	
	Minerālvate

	
	
	Minerālšķiedru griestu flīzes

	
	
	Perlīta smiltis

	
	
	Ventilācijas bloki un ietvari

	Cirkonijs
	≤ 1,00 µSv/h
	Cirkonija koncentrāts

	
	
	Cirkonija pulveris

	
	
	Cirkonija silikāts



Piezīme. 1 Ja Valsts robežsardzes veiktais maksimālais jonizējošā starojuma līmeņa mērījums pārsniedz tabulā norādītos lielumus, muitas amatpersona vai robežsargs (ja robežšķērsošanas vietā muitas kontrole nav paredzēta) nosūta ziņojumu Valsts vides dienestam atzinuma sniegšanai. 

1.2 pielikums
Ministru kabineta 
2020. gada 22. septembra
noteikumiem Nr. 535

Medicīniskajās manipulācijās biežāk izmantotie radionuklīdi

	Nr.
p. k.
	Radionuklīda apzīmējums1

	1.
	ogleklis 11C

	2.
	fluors 18F

	3.
	gallijs 68Ga

	4.
	stroncijs 89Sr

	5.
	itrijs 90Y

	6.
	tehnēcijs 99mTc

	7.
	jods 123I

	8.
	jods 124I

	9.
	jods 125I

	10.
	jods 131I

	11.
	varš 64Cu

	12.
	skandijs 44Sc

	13.
	samārijs 153Sm

	14.
	lutēcijs 177Lu

	15.
	rādijs 223Ra

	16.
	skābeklis 15O

	17.
	slāpeklis 13N

	18.
	zelts 198Au



Piezīme. 1 Identificējot radionuklīdus, jāņem vērā, ka ar gamma spektrometriskām mēriekārtām iespējams identificēt medicīniskajās manipulācijās izmantotos, kā arī sabrukšanas procesā radušos radionuklīdus.";

1.35. svītrot 2. pielikuma 2.7., 2.8. un 2.9. apakšpunktu;
1.36. svītrot 2. pielikuma 6. punktu;
1.37. papildināt 2. pielikumu ar piezīmi šādā redakcijā:

"Piezīme. Fiziskas personas datu (vārds, uzvārds, dzimums, dzimšanas datums, adrese, kurā plānots uzturēties Latvijas Republikā) apstrādi veic atbilstoši Ministru kabineta 2015. gada 22. septembra noteikumu Nr. 535 "Kārtība, kādā veic preču, bagāžas, personu un transportlīdzekļu radiometrisko kontroli robežšķērsošanas vietās, un prasības radiometriskajā kontrolē iesaistīto personu apmācībai radiācijas drošības jautājumos" 32. punktam."

2. Noteikumi stājas spēkā 2022. gada 1. janvārī.

